РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 06-2/177-20

25. новембар 2020. године

Б е о г р а д

З А П И С Н И К

ЧЕТВРТЕ СЕДНИЦЕ ОДБОРА ЗА КУЛТУРУ И ИНФОРМИСАЊЕ

НАРОДНЕ СКУПШТИНЕ РЕПУБЛИКЕ СРБИЈЕ,

ОДРЖАНЕ 24. НОВЕМБРА 2020. ГОДИНЕ

 Седница је почела у 13,05 часова.

 Седницом је председавала Сандра Божић, председик Одбора.

 Седници су присуствовали: Лав Григорије Пајкић, проф. др Марко Атлагић, Александар Чотрић, мр Јадранка Јовановић, Милош Терзић, Милица Обрадовић, Снежана Пауновић, Јелица Сретеновић и Жељко Томић, чланови Одбора.

 Седници су присуствовали: Ивана Поповић (Сандра Божић), Љубомир Марић (Јован Колунџија), Небојша Бакарец (Иван Тасовац), Јелена Михаиловић (Снежана Пауновић) и Самира Ћосовић (Наташа Михаиловић Вацић), заменици чланова Одбора.

 Седници нису присуствовали чланови Одбора: Милена Поповић, Мира Петровић и Анамарија Вичек, нити њихови заменици.

Поред чланова Одбора седници су присуствовали: Оливера Зекић, Милош Гајовић, Александра Јанковић и Снежана Миљковић, кандидати за чланове Савета Регулаторног тела за електронске медије.

 На предлог председавајућег, чланови Одбора су, једногласно, усвојили следећи

Д н е в н и р е д

1. Разговор са кандидатима за члана Савета Регулаторног тела за електронске медије које је предложио овлашћени предлагач надлежни одбор Народне скупштине;

1. Разговор са кандидатима за члана Савета Регулаторног тела за електронске медије које је предложио овлашћени предлагач цркве и верске заједнице, заједничким договором.

ПРВА ТАЧКА ДНЕВНОГ РЕДА: Разговор са кандидатима за члана Савета Регулаторног тела за електронске медије које је предложио овлашћени предлагач надлежни одбор Народне скупштине

Уводне напомене поводом ове тачке дневног реда изнела је Сандра Божић, председник Одбора.

 Подсетила је све присутне да је Одбор за културу и информисање на претходној седници, одржаној 24. фебруара 2020. године утврдио Листу кандидата за чланове Савета Регулаторног тела за електронске медије, које је предложио овлашћени предлагач надлежни одбор Народне скупштине.

 Нагласила је да је потребно да Одбор у складу са чланом 11. став 8. Закона о електронским медијима обави јавни разговор са кандидатима за члана Савета Регулатора.

 Истакла је да су биографије кандидата достављене члановима и заменицима чланова Одбора електронским путем, као и да су доступне свим члановима Одбора путем система е-парламент.

 У наставку седнице, кандидати за члана Савета Регулаторног тела за електронске медије, који се бира на предлог надлежног одбора Народне скупштине, Оливера Зекић и Милош Гајовић, представили су се члановима Одбора.

У дискусији која је затим уследила учествовали су: Небојша Бакарец, Ивана Поповић, Сандра Божић, Иван Рибаћ, Снежана Пауновић, мр Јандранка Јовановић и проф. др Марко Атлагић, који су Оливери Зекић и Милошу Гајовићу постављали питања у вези са њиховим професионалним искуством, радом у струци, као и будућим радом у Савету Регулатора.

Оливера Зекић је, одговарајући на питање чланова Одбора, истакла да је мишљења да је разлог због којег је успшно обављала функцију члана Савета Регулаторног тела за електронске медије у претходном периоду, тај што је током трајања свог мандата у овом телу бранила принципе.

Напоменула је да је Правилник о ообавезама пружалаца медијских услуга унапредио транспарентност изборног процеса и навела да су на изради овог акта радиле све службе Регулаторног тела за електронске медије.

Навела је да је из медија сазнала да је Савет Регулатора покренуо поступак и затражио од надлежних органа проверу пословања појединих кабловских телевизија које се у свом пословању служе реемитовањем и на тај начин избегавају плаћање пореза. С тим у вези додала је и то да ће Савет Регулатора урадити све да овај проблем реши.

Нагласила је да је примаран проблем у области електронских медија, а којим ће се бавити уколико буде изабрана за члана Савета Регулатора, измена и допуне Закона о електронским медијима.

Истакла је да Народна скупштина и Регулаторно тело за електронске медије морају заједничким снагама да утичу на измену Закона, посебно у делу санкција за радње пружалаца медијских услуга, као и да ће се залагати да се за додатне преступе уведу новчане казне.

Милош Гајовић је у свом излагању истакао је да је неопходна промена у области електронских медијима, као и да се Закон о електронским медијима треба прилагодити савременој технологији.

ДРУГА ТАЧКА ДНЕВНОГ РЕДА: Разговор са кандидатима за члана Савета Регулаторног тела за електронске медије које је предложио овлашћени предлагач цркве и верске заједнице, заједничким договором

 Уводне напомене поводом ове тачке дневног реда изнела је Сандра Божић, председник Одбора.

 Подсетила је све присутне да је Одбор за културу и информисање на претходној седници, одржаној 24. фебруара 2020. године утврдио Листу кандидата за чланове Савета Регулаторног тела за електронске медије, које је предложио овлашћени предлагач цркве и верске заједнице.

 Нагласила је да је потребно да Одбор у складу са чланом 11. став 8. Закона о електронским медијима обави јавни разговор са кандидатима за члана Савета Регулатора.

 Истакла је да су биографије кандидата достављене члановима и заменицима чланова Одбора електронским путем, као и да су доступне свим члановима Одбора путем система е-парламент.

 У наставку седнице, кандидати за члана Савета Регулаторног тела за електронске медије, који се бира на предлог цркви и верских заједница, Александра Јанковић и Снежана Миљковић, представиле су се члановима Одбора.

 У дискусији која је затим уследила учествовали су: Иван Рибаћ, Снежана Пауновић, Лав Григорије Пајкић и Александар Чотрић, који су Александри Јанковић и Снежани Миљковић, постављали питања у вези са њиховим професионалним искуством, радом у струци, као и будућим радом у Савету Регулатора.

 Александра Јанковић је у свом излагању истакла да сматра да је једна од основних улога Савета Регулаторног тела за електронске медије сарадња са пружаоцима медијских услуга.

Као област којој би се посебено посветила, навела је проширење дечијег тј. породичног програма, као и програма верског карактера.

Нагласила је да би заступала интересе цркве и верских заједница у Регулаторном телу за електронске медије, као и да би иницирала посебне новинарске едукације како би се новинари упознали са основним појмовима црквених заједница у Србији.

Снежана Миљковић упознала је чланове Одбора са искуством које је стекла радећи у Српској православној цркви и на телевизији Храм, нагласивши да ће уколико буде изабрана за члана Савета Регулатора настојати да допринесе проширењу верског садржаја у електронским медијима.

Након дискусије, Одбор је, већином гласова, за известиоца на седници Народне скупштине одредио Сандру Божић, председника Одбора.

 Седница је завршена у 14,30 часова.

СЕКРЕТАР ПРЕДСЕДНИК

 Дана Гак Сандра Божић